04/07/2012 | Administración LocalMunicipal
Ames
Bases da convocatoria de axudas para a adquisición de libros de texto e material escolar destinados a alumnado de 2º ciclo de educación infantil. Curso 2011/2012

Aprobadas pola Xunta de Goberno Local de 7 de xuño de 2012 as “Bases da convocatoria de axudas para a adquisición de libros de texto e material escolar destinados a alumnado de 2º ciclo de educación infantil. Curso 2011/2012”, mediante o presente anuncio procédese á súa publicación. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións destinadas ao financiamento dos gastos efectuados durante o período 1/09/2011 a 31/12/211 en libros de texto e material escolar polo alumnado integrado en unidades familiares empadroadas no Concello de Ames, sempre que os alumnos estiveran matriculados durante o curso 2011/2012 nalgún curso de educación infantil (2º ciclo), nun centro sostido con fondos públicos, de acordo todo elo cos principios de obxectividade, concorrencia e publicidade. A través da presente convocatoria, a Concellaría de Educación proponse a consecución dos seguintes obxectivos: 1.1.- Obxectivos estratéxicos, ou de primeiro nivel. -Propiciar que a poboación escolar integrada en familias con menos recursos dispoña do material educativo preciso para o normal desenvolvemento da súa aprendizaxe, centrando o esforzo orzamentario na educación infantil, por ser esta a franxa de idade non cuberta pola Xunta de Galicia.1.2.- Obxectivos instrumentais, ou de segundo nivel. Para a consecución dos obxectivos estratéxicos establécense as seguintes liñas de actuación, ou obxectivos de segundo nivel: -A colaboración financeira na compra dos libros de texto e demais material didáctico precisos para o normal desenvolvemento da actividade académica.2.1.- Gastos subvencionables. Terán a consideración de gastos subvencionables os derivados da adquisición de libros de texto, materiais curriculares e demais material didáctico e complementario.2.2.- Momento de realización dos gastos financiados. Os gastos obxecto de subvención deberán ter sido efectuados no período do 1/09/2011 ao 31/12/2011. Os gastos derivados da presente convocatoria fináncianse con cargo á seguinte aplicación, co límite máximo que se indica: 4.1 Contía individual das achegas. As contías a conceder ao abeiro desta convocatoria serán os seguintes: Para a determinación dos conceptos das rendas computables, estarase ao disposto no artigo 11.5 da Ordenanza Fiscal Xeral de xestión, recadación e inspección dos tributos e doutros ingresos de dereito público do Concello de Ames, dispoñible na web municipal (www.concellodeames.org), sendo o exercicio fiscal a que fai referencia dito artigo o 2010. O IPREM a considerar será o correspondente ao exercicio 2010.4.2 Coeficiente de financiamento. Defínese o coeficiente de financiamento como o cociente existente entre a achega concedida e o orzamento subvencionado. Enténdese por orzamento subvencionado o gasto total a que ascenda a actividade para a que se pretenda a subvención, segundo conste na súa solicitude formulada polo interesado. O coeficiente de financiamento será aplicado sobre o gasto validamente xustificado, co fin de determinar o importe final da achega que haxa de corresponder ao beneficiario, que estará limitado en todo caso polas contías máximas sinaladas no cadro anterior. Poderán optar a estas subvencións os pais e nais -ou titures legais- dos nenos e nenas matriculados no curso escolar 2011/2012 nun centro de ensino sostido con fondos púbicos, no nivel de Educación Infantil (2ª Etapa, de 3 a 5 anos). Os solicitantes deberán cumprir, ademais dos requisitos recollidos no artigo 13.2 da Lei 18/2003, de 17 de novembro, Xeral de Subvencións, os que de seguido se relacionan: 1. A unidade familiar deberá estar empadroada e residir de modo efectivo no Concello de Ames.2. As/os alumnas/os para os que se solicita as axudas deberon estar matriculados no curso escolar 2011/2012 en centros de ensino sostidos con fondos públicos no nivel de Educación Infantil (2ª Etapa, de 3 a 5 anos). 3. Que a renda per cápita da unidade familiar, computando os ingresos percibidos por todos os seus integrantes no exercicio 2010, non fora superior 100 % do IPREM anual con pagas extras fixado para o exercicio 2010 na cantidade de 7.455,14 € Compoñen a unidade familiar, a estes efectos: a) Os pais non separados legalmente, e no seu caso, o titor ou persoa encargada da garda e protección do menor. b) Os fillos menores de idade, con excepción dos emancipados. c) Os fillos maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. d) Os fillos solteiros menores de vinte e cinco anos e que convivan no domicilio familiar a 31 de decembro do ano inmediato anterior a aquel no que solicite a bonificación, sempre que non tiveran un contrato de traballo ou perciban recursos (agás bolsas), durante o ano inmediato anterior. e) Cando non exista vínculo matrimonial, a unidade familiar entenderase constituída polo pai, a nai e e todos os fillos dos pais que convivan con eles e reúnan os requisitos do apartado anterior. f) No caso de separación, divorcio ou ruptura do vínculo non matrimonial, non se considerará membro da unidade familiar aquel que non conviva co solicitante. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación, divorcio ou ruptura do vínculo non matrimonial acreditarase mediante sentenza xudicial que determine a mesma, baixa no correspondente rexistro de parellas de feito, ou convenio regulador onde conste a custodia do menor. A separación transitoria motivada por razóns de estudio, traballo, tratamento médico ou outras causas similares, non rompe a convivencia para estes efectos. A determinación dos ingresos da unidade familiar, no caso de presentación da declaración do IRPF do exercicio 2010, virá determinada polo importe que figure na parte xeral da base impoñible do imposto (casillas 455 e 465 da declaración). No caso de non estar obrigado a presentar a declaración do IRPF, aportarase certificado de percibir prestacións sociais, e subsidiariamente, da declaración xurada de ingresos presentada por cada membro computable da unidade familiar maior de idade, sen prexuízo de achegarse a certificación correspondente da AEAT sobre os datos fiscais daqueles. En tal caso, esta será a información económica a empregar para valorar a situación económica da unidade familiar, a efectos desta achega. A declaración xurada, para que teña validez, deberá vir acompañada dun extracto/s bancario/s correspondente ao primeiro semestre do exercicio 2012, por cada membro computable da unidade familiar maior de idade, así como, de ser o caso, unha declaración xurada dos bens inmobles urbanos e rústicos dos que sexan titulares, coa referencia catastral, ubicación e valor catastral; e declaración dos vehículos de tracción mecánica dos que sexan titulares e data de adquisición. A declaración de titularidade de bens inmobles e vehículos comprobarase cos datos obrantes nos Padróns Municipais. Calquera falsedade ou omisión de datos será causa de denegación da achega. Os solicitantes deberán estar ao corrente no cumprimento das súas obrigas ca Axencia Estatal da Administración Tributaria e coa Seguridade Social; así mesmo, deberán estar ao corrente das súas obrigas co Concello de Ames. Os solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.6.1.- Lugar de presentación. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.6.2.- Prazo de presentación. O prazo para presentar as solicitudes será dun mes desde a publicación das presentes bases no Boletín Oficial da Provincia.6.3.- Documentación integrante das solicitudes. As solicitudes deberán achegarse nos modelos normalizados que figuran como anexos ás presentes bases: Estes anexos poderán obterse nas dependencias do Departamento de Educación, na Oficina Municipal de O Milladoiro, así coma na páxina web do Concello (www.concellodeames.org). Deberá presentarse solicitude para cada ocasión ou exercicio no que se pretenda obter unha axuda. O feito de ter presentado unha solicitude para un exercicio non implicará que se considere presentada para exercicios posteriores.7.1 Tramitación A presente convocatoria será tramitada pola Concellaría delegada en materia de Educación. A concesión das subvencións realizarase en réxime de concorrencia competitiva, e será aprobada despois da proposta motivada da comisión avaliadora, previo informe do Departamento de Educación acreditativo de que da información que consta no seu poder, se derive que os solicitantes reúnen todos os requisitos para acceder á condición de beneficiarios. Esta comisión avaliadora estará composta polos seguintes membros: 7.2 Valoración das solicitudes. O único criterio a considerar será a renda per cápita familiar dos solicitantes, de acordo co indicado no artigo 4º anterior. A Comisión ordenará a totalidade de solicitudes presentadas en base ao anterior criterio, procedendo á asignación individual de contías, co límite do crédito da convocatoria.7.3.–Resolución de concesión, notificación e publicidade da mesma. O expediente así tramitado someterase á Alcaldía ou ao órgano a favor do que aquela tivera delegado; ao momento de aprobar a presente convocatoria, dito órgano é a Xunta de Goberno Local. A resolución de concesión de subvencións será notificada a todos os solicitantes no prazo máximo de catro meses desde o remate do prazo de presentación de solicitudes, expresando a estimación ou desestimación da solicitude e, no seu caso, os motivos desta. En caso de estimación, a resolución expresará o obxecto da subvención outorgada, a contía concedida, o coeficiente de financiamento correspondente, e o orzamento subvencionado. Contra a resolución de concesión poderán formularse os recursos que procedan. A concesión en firme das subvencións xerará un dereito en favor do seu beneficiario e o correlativo compromiso para o concello que só será esixíbel cando se acredite o cumprimento das finalidades que motivaron a súa concesión en prazo e forma. De acordo co previsto no artigo 18. d) da Lei 38/03, de 17 de novembro, Xeral de Subvencións, no mes seguinte ao trimestre natural en que se resolva a distribución de achegas ao abeiro desta convocatoria, na páxina web municipal será publicada o número total de beneficiarios e o importe total distribuído ao abeiro desta convocatoria.8.1.- Prazo de xustificación. Tendo en conta o especial carácter desta convocatoria, na que os gastos subvencionables corresponden a un período temporal xa rematado, a documentación xustificativa, acreditativa da realización do gasto efectuado, deberá presentarse xunto ca solicitude de achega.8.2.- Documentación xustificativa. A obriga de xustificar a achega concedida será cumprida mediante a presentación da correspondente MEMORIA XUSTIFICATIVA, de acordo co modelo que se recolle como ANEXO 1 a estas bases, á que se engadirán os orixinais das facturas nas que se documente o gasto realizado, debendo cumprir estas os requisitos establecidos no Real Decreto 1496/03, de 28 de novembro; os gastos que non superen o importe de 100 € poderán ser xustificados mediante tiques, que respectarán igualmente o previsto no citado regulamento. Nos termos indicados no parágrafo seguinte, admitiranse fotocopias, sempre que veñan compulsadas diante da Secretaria Municipal, dun notario, ou dun funcionario do Rexistro Xeral do Concello de Ames habilitado para elo. Co fin de dar cumprimento ao disposto no artigo 73 do regulamento de desenvolvemento da Lei 38/03, os orixinais das facturas a compulsar deberán ser dilixenciados polo Departamento de Educación, co fin de acreditar o seu emprego como xustificación desta achega. Dita dilixencia deberá efectuarse con carácter previo á compulsa.8.3.- Aprobación da xustificación. A aprobación da documentación xustificativa producirase logo do informe do Departamento de Educación, no que resulte acreditado que os beneficiarios aportaron a totalidade de documentación xustificativa esixida na base 8.1, facéndose, consecuentemente, acredores á percepción da achega concedida. En caso de que a documentación xustificativa fora incorrecta ou insuficiente, o órgano que tramite o expediente formulará o correspondente requirimento, con advertencia de que de non proceder á emenda das eivas advertidas no prazo de dez días hábiles, consideraráselle desistido do procedemento, o que implicará a renuncia á achega concedida. Para o cobro da subvención os beneficiarios deberán estar ao corrente das súas obrigas tributarias, coa Seguridade Social e co Concello de Ames, nos mesmos termos indicados para o caso das solicitudes. Aos efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas se levará a cabo do seguinte xeito: 9.1.- Número total de expedientes a revisar.1. A estes efectos, as solicitudes presentadas serán ordenadas en función do número que lle fora asignado polo Rexistro de Entrada.2. De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes a revisar non será nunca inferior a dous.9.2.- Expedientes obxecto de revisión. Os expedientes concretos obxecto de revisión serán seleccionados do seguinte xeito: a) A solicitude presentada en último lugar será revisada en todo caso. b) Os demais expedientes a revisar serán os consecutivamente anteriores ao indicado no anterior apartado. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas ou entes privados, sempre e cando o importe total do conxunto das mesmas non supere o custe da actividade ou investimento subvencionado. Os beneficiarios de subvencións quedarán sometidos ás responsabilidades e réxime sancionador disposto na Lei Xeral de Subvencións e, se é o caso, ao disposto no Código Penal (Lei Orgánica 10/85). Os beneficiarios de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da subvención ou axuda. A Para o non previsto nesta convocatoria serán de aplicación as normas incluídas nas Bases de execución do orzamento xeral do Concello a para o exercicio de 2012, na Lei 38/2003, xeral de subvencións e no seu Regulamento e na Lei 9/2007 de subvencións de Galicia. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Tendo coñecemento da liña de axudas convocada polo Concello de Ames para a adquisición de libros de texto e material escolar destinados a alumnado de 2º ciclo de educación infantil. curso 2011/2012, SOLICITO, ao abeiro da mesma, a concesión dunha achega para os gastos que se indican a continuación destinada aos seguintes estudantes: Subvencións. Documentación complementaria que se achega co modelo de solicitude (marcar).  Fotocopia compulsada do documento de identidade do solicitante.  Fotocopia compulsada do Libro de Familia e, no seu caso copia cotexada da sentenza que estableza as medidas paterno-filiais.  Certificación da entidade bancaria na que conste o código de conta e o solicitante da axuda  En caso de non autorizar ao Concello para a consulta directa da súa situación tributaria, deberá aportarse: 1. Certificados de imputación de rentas correspondente ao exercicio 2010, expedido pola Axencia Tributaria, referidos a todos os membros da unidade familiar maiores de idade.2. Certificado de non existencia de obrigas coa AEAT, referido a todos os membros da unidade familiar maiores de idade.3. Certificado de non existencia de obrigas coa Seguridade Social, referidos a todos os membros da unidade familiar maiores de idade. D. / Dª. ________________________________________________, Secretario/a do centro _______________________________________________, CERTIFICO: Que o/a alumno/a __________________________________________, estivo matriculado e cursou integramente os estudos correspondentes neste centro estudos de _________________________________, durante o curso 2011/2012. D./Dª._________________________________________________________________________________ co DNI. ____________________, de conformidade co establecido nas bases da convocatoria de axudas para a adquisición de libros de texto para o curso 2011/2012 DECLARO: 1. Que coñezo e acepto as bases da convocatoria e que non estou afectado en causa de incompatibilidade ou incapacidade algunha para percibir subvencións da administración pública.2. Que me someto ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que me fose concedida, se corresponden cos fins para os que se solicita.3. Que todos os membros da unidade familiar están ao corrente das obrigas tributarias e coa Seguridade Social. Os abaixo asinantes, como únicos integrantes maiores de idade da unidade familiar, coñecedores das bases da convocatoria, AUTORIZAMOS ao Concello de Ames para solicitar no noso nome as correspondentes certificacións da Axencia Estatal da Administración Tributaria e da Tesourería da Seguridade Social, a fin de acreditar o cumprimento destas obrigas (EN CASO DE NON OUTORGAR AUTORIZACIÓN, O INTERESADO DEBERÁ APORTAR ORIXINAIS (OU COPIAS COMPULSADAS) DAS CORRESPONDENTES CERTIFICACIÓNS). Ames, 26 de xuño de 2012 O alcalde Santiago V. Amor Barreiro